På internatet i Hjallerup sidder kun tre hunde. De to er reserverede og venter kun på, at deres nye familie henter dem. Tilbage er kun hunden Koda, som endnu ikke er adopteret. I løbet af 2020 er alle hunde på internatet en efter en blevet hentet. Og det billede er ikke enestående i Hjallerup. I hele landet er det under corona blevet enormt populært at anskaffe sig en hund. -	Der er jo lidt mangel på hunde, hvis man kan sige det sådan. Det har lidt været et corona-projekt for mange, siger Karina fisker, der er daglig leder på Nordjyllands Internatet. På internatet i Hjallerup har de normalt aldrig så få hunde som nu, og når en hun bliver adopteret, er der altid lavet grundige undersøgelser af familien først. De vil nemlig sikre sig at hunden og de nye ejere er et godt mach. Men der er andre steder, hvor det er langt lettere at anskaffe sig en hund. For eksempel på Facebook, lyder det fra Karina Fisker. -	Vi ser rigtig mange, som køber især hvalpe. Bare med et klik, så har man købt en hundehvalp, siger hun og fortsætter: -	Det bliver jo spændende at se, om folk også efter corona, vil beholde den hund, som de har været ude at anskaffe sig. Især er vi spændte i forhold tril hvalpe. Når folk skal på arbejde igen, og når hunden rammer teenage-alderen på ti måneder, er de så stadig lige så interessant i at have hund? Vi håber det selvfølgelig, men man kan godt frygte det

Referat:
Der er populært at anskaffe sig en hund under corona. På Nordjyllands Internat i Hjallerup er der adopteret så mange, at de nu kun har en enkelt tilbage.